钦定古今图书集成/理学汇编/字学典/第079卷 > 《书和静先生遗墨后》前人
## 钦定古今图书集成/理学汇编/字学典/第079卷 > 《书和静先生遗墨后》前人

和静尹公先生遗墨一卷，皆先生晚岁片纸手书圣
贤所示治气养心之要，粘之屋壁以自警戒者，其家
缉而藏之。今阳夏赵侯刻寘临川郡斋，摹本见寄。熹
窃惟念前贤进修不倦，死而后已，其心炯炯，犹若可
识，而赵侯所以摹刻之意，又非取其字画之工，以供
好事者之传玩而已。捧读终篇，恍然自失，因敢识其
后以自诏云。